Brocēnu vidusskolas Vecāku padomes sapulces

Protokols 2021./22. Nr. 8

21.04.2022

SĒDE SĀKAS: plkst. 18.00

PIEDALĪJĀS: Natālija Balode, Dita Dubulta, Gita Kudiņa, Jolanta Lasmane, Iveta Vanaga, Gaida Circene

PIEAICINĀTI: skolas saimnieks Guntis Deguts, Vivita Ķezbere

NEPIEDALĪJĀS: Iveta Norkusa, Mārīte Rubašenko, Liāna Rimša, Ivo Sestulis, Kristīne Ķeire, Inta Uzule-Rancāne, Roberts Sipenieks, Kristīna Maslovska, Baiba Mazrima, Kristīne Priede, Zane Sergejeva

DARBA KĀRTĪBA:

1. Ukraiņu bērni mūsu skolā
2. Tehniskie un saimnieciskie darbi skolas teritorijā
3. Jaunā ēdināšanas firma skolā
4. Vispārīga informācija

**1.§**

**Ukraiņu bērni mūsu skolā**

(N.Balode)

Skolas direktore N. Balode informē vecāku padomi par ukraiņu bērniem skolā:

Brocēnu vidusskolā mācās 19 ukraiņu bērni. Saldus novadā Brocēnu vidusskola ir tā, kas uzņēmusi visvairāk bērnu. Bērni skolā ir labi iejutušies. Viņiem patīk skolas atmosfēra, skolotāji. Ukraiņu bērniem ir cieņpilna attieksme pret skolotājiem. Skolotāji gatavo savas nodarbības divās valodās. Skolā strādā brīnišķīga Ukraiņu skolotāja, kura māca bērniem viņu pamatvalodu.

Brocēnu vidusskolas internātā dzīvo 20 ukraiņi, no kuriem 8 bērni, 11 māmiņas un tētis. Skolas saimnieks sakārtojis nepieciešamās telpas - internāta virtuvi un dušas telpas.

**2.§**

**Tehniskie un saimnieciskie darbi skolas teritorijā**

(G. N. Balode)

Saimnieks ir uzsācis savu darbu ar 2. martu. Skolā paredzēti lieli veicamie darbi. Ir pabeigts 1. klases telpas remonts, kurā bija stiprs pelējums. Turpinās diskusijas un risinājuma meklēšanas saistībā ar žoga izbūvi. Dome ir apturējusi finansējumu. Sadarbībā ar ainavu arhitektu, notiek novecojušo puķu dobju atjaunošana. Plānos ir pārbūvēt terasi, lai tā būtu bērniem draudzīgāka. Futbola laukumā nepieciešams izvietot videokameras, jo laukums tiek izdemolēts. Problemātiska ir iekšpagalma transporta kustība. Vecāki ignorē aizlieguma zīmi un iebrauc skolas teritorijas sētā, radot bīstamas situācijas. Jau šobrīd ir apvilktas lentas, lai bērni saprastu, kura ir skolas teritorija, drošības zonas.

Saimnieks sagatavojis īsu prezentāciju vecāku padomei par garderobes skapīšiem un to cenu. To atrašanās vieta būs pārejā starp skolu un ēdamzāli. Pagaidām ir ideja izmēģināt, dodot skapīšus uz īri.

**3.§**

**Jaunā ēdināšanas firma skolā**

(N. Balode)

Skolas direktore N. Balode informē, ka skolā ir mainījusies ēdināšanas firma. Šī firma ir uzvarējusi pašvaldības konkursā. Tātad ar Saldus pašvaldības lēmumu skola ir noslēgusi līgumu līdz 2024. gadam. Skolas vadība ir lūgusi, lai saimnieces paliek tās pašas, līdz ar to ēdiena kvalitāte nav mainījusies. Maziem bērniem porcijas ir pietiekošas. Diemžēl ir mainījušās cenas. Tās ir kļuvušas augstākas, kā rezultātā lielie bērni dodas ēst citās Brocēnu ēstuvēs.

**4.§**

**Vispārīga informācija**

(N. Balode, V.Ķezbere D. Dubulta)

Skolas direktore N. Balode informēja vecāku padomi par bērnu uzvedību skolā. Skolas vadību ļoti satrauc 8. un 9. klases skolēnu attieksme pret mācību stundām un skolēnu sekmes. Skolā novērojama vardarbība, aizliegto vielu lietošana un necieņa pret pedagogiem. Direktore uzsver, ka tā tomēr ir vecāku atbildība un kopīgs audzināšanas darbs.

Nākamgad skolā tiek ieviesta Aizsardzības programma, kas ir jauna, tā būs izmēģinājuma. Pēc gada tas būs obligātais priekšmets visās Latvijas skolā.

V. Ķezbere skaidro par procentu nozīmi vielas apguvē un to saistību ar pārbaudes darbiem un to vērtēšanu.

D. Dubulta stāsta, ka esam ļoti priecīgi, ka iesaistījām skolu maskēšanas tīkla izveidē. Skolai izveidojās laba sadarbība ar Ivetu Šnitkinu, kura atbalstīja ar nepieciešamajiem materiāliem, kā arī stāstīja un paskaidroja, kā šādus tīklus gatavo. Latvijas Zemessardzes pārstāvji palīdzēs pielabot un sagatavot tīklus nodošanai Ukrainai. Saistībā ar tīklu gatavošanu, skolā notika Cilvēcības stunda, kurā bērni noskaidroja, kāpēc skolēni tiek iesaistīti tīklu gatavošanā un kam tas ir vajadzīgs. Maskēšanas tīkls tiks nodots Ukraiņu militāristiem, vai arī tas noderēs Latvijas armijai.

SĒDE BEIDZAS: plkst. 19:30

Vecāku padomes vadītāja: Gita Kudiņa

Protokolēja: